มีอาการอย่างนี้มาประมาณ 2 อาทิตย์แล้วค่ะ หลายเดือนก่อนหน้านี้ก็เคยมีอาการเเบบนี้ แต่เป็นเพียงแค่ 6-7 วันเท่านั้น ส่วนเรื่องของประจำเดือนเป็นคนที่ประจำเดือนมาไม่เคยตรงเลยค่ะ ไม่สามารถระบุวันที่แน่นอนได้ เลยกังวลว่าตัวเองจะเป็นโรคร้ายแรงหรือเปล่า เลยอยากจะขอคำแนะนำจากคุณด้วยค่ะ ขอบค่ะ
สวัสดีค่ะ การมีเลือดออกจากช่องคลอดในระหว่างรอบประจำเดือน หรืออาการเลือดออกกะปริดกะปรอย รวมถึงการมีระยะห่างของรอบเดือนไม่สม่ำเสมอ (metrorrhagia) ถือเป็นอาการผิดปกติ ส่วนการที่มีเมือกปน เมือกดังกล่าวน่าจะเป็นตกขาวที่ปนมาด้วย ซึ่งสาเหตุอาจเกดิได้จาก1. ภาวะแทรกซ้อนจากการตั้งครรภ์ เช่นแท้งคุกคามแท้งไม่ครบครรภ์ไข่ปลาอุกเป็นต้น หากมีเพศสัมพันธ์ ต้องหาสาเหตุว่ามีการตั้งครรภ์หรือไม่ก่อนค่ะ เนื่องจากประวัติของประจำเดือนอาจเชื่อถือไม่ได้2.มีการอักเสบติดเชื้อที่ปากมดลูก/ช่องคลอดหรือมีการอักเสบติดเชื้อในโพรงมดลูกซึ่งมักมีตกขาวที่ผิดปกติร่วมด้วย รวมถึงอาจมีอาการคันหรือแสบช่องคลอด ปวดท้องน้อยเจ็บช่องคลอดหรือท้องน้อยเวลามีเพศสัมพันธ์3 ความผิดปกติที่มดลูกและรังไข่ เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งรังไข่ มะเร็งปากมดลูก4.การทำงานผลิตฮอรโมนของรังไข่ผิดปกติ เช่น ภาวะที่มีถุงน้ำในรังไข่หลายใบ (PCOS)5. ผลจากการใช้ฮอรโมน เช่นยาเม็ดคุมกำเนิดยาฉีดคุมกำเนิดยาฝังคุมกำเนิดฮอร์โมนทดแทนในวัยหมดประจำเดือน รวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้น6. มีโรคในระบบอื่นๆ เช่น มีภาวะเกร็ดเลือดต่ำ เกร็ดเลือดทำงานผิดปกติ เป็นตับแข็ง ภาวะไทรอยด์ฮอร์โมนต่ำ เป็นต้นหากยังคงมีเลือดออกที่ผิดปกติดังกล่าว ควรไปพบสูติ-นรีแพทย์เพื่อหาสาเหตุค่ะ ในเบื้องต้นหากมีเพศสัมพันธ์ ควรตรวจหาการตั้งครรภ์ไปด้วยก่อนค่ะ